Salut reitera que anunciarà la ubicació del nou Trueta abans de dos mesos - El Gerió Digital\nLa consellera es reunirà amb alcaldes del Ripollès per la falta de metges\nDiumenge, 19 de gener de 2020 16:15h\nACN, Gerard Vilà / Gironès / Santa Pau\nLa polèmica per la nova ubicació del Trueta es resoldrà en els propers dos mesos. Aquest és el termini fixat per Salut per concretar si el nou centre hospitalari s'aixecarà als terrenys de Domeny a Girona – tal i com reclama l'alcaldessa, Marta Madrenas, - o si per contra l'opció definitiva és al costat del Santa Caterina de Salt, com defensa el president del Col·legi de Metges de Girona, Josep Vilaplana, a més d'altres reconeguts professionals.\nEn qualsevol cas, la consellera del ram, Alba Vergés, ha deixat clar que per la importància del projecte, els criteris tècnics marcaran la decisió final, tot i que "òbviament" s'escoltaran les propostes dels alcaldes afectats. "Pensem que el Trueta és un hospital de referència per a totes les comarques gironines i, per tant, ha de tenir un futur molt potent. Per això, hem de treballar tècnicament però recollim les aportacions dels alcaldes", ha assenyalat Vergés.\nLa consellera ha recordat que hi ha un "consens majoritari" de "no fer un anunci" sinó que es prengui una decisió "molt treballada". "Només d'aquesta manera podem garantir que sigui una realitat el més aviat possible, tot i que evidentment trigarà uns anys perquè parlem d'una inversió ni molt menys petita", ha concretat Vergés.\nUn manifest dels professionals\nL'aposta per Salt, l'encapçalen bona part dels metges. En concret, 78 caps de servei dels hospitals Josep Trueta de Girona i del Santa Caterina de Salt (Gironès) van signar un manifest reclamant la construcció del nou centre sanitari a la zona sud de l'àrea metropolitana, entre els termes municipals de Girona i Salt.\nEls metges consideren que la seva proposta "no necessàriament" s'ha de fer a Salt, sinó que el parc hospitalari que projecten podria incloure terrenys de Girona, tal com ha afirmat el doctor Ramon Brugada.\nReunió amb alcaldes del Ripollès\nAlba Vergés també s'ha referit al malestar dels alcaldes del Ripollès que han demanat una reunió amb la consellera per poder tractar la problemàtica, en relació a la unificació del servei de pediatria amb la Garrotxa, per suplir la falta de metges.\nVergés ha confirmat que es trobarà amb els alcaldes, i ha recordat que el més important és "tenir els professionals en equips perquè no es deixi descobert cap servei". "Estem treballant conjuntament amb el món local, i és evident que els alcaldes el que volen és el millor servei, com nosaltres", ha concretat.\nTot plegat ve donat per la moció aprovada pels batlles de la comarca on instaven al Departament de Salut a "resoldre urgentment la disminució progressiva de serveis sanitaris de la comarca". En el text aprovat en sessió ordinària, es denuncia que s'ha arribat a "assolir uns paràmetres que no es corresponen a un servei essencial i bàsic per a la població".


Vertebrats. Tema 3  | Vertebrats (UdG) | Unybook\nVertebrats. Tema 3 (2017)\nVertebrats. Tema 3\nTEMA 3: LA CAPTURA DE L’ALIMENT. BIOMECÀNICA DE L’ALIMENTACIÓ AL MEDI AQUÀTIC I TERRESTRE Captura de l’aliment Separem alimentació de medi aquàtic i terrestre, perquè l’estratègia d’atrapar l’aliment és totalment diferent en els dos medis.\nQuan un animal vol capturar l’aliment en el medi aquàtic, quan l’animal s’acosta a la presa desplaça una massa d’aigua, i la massa d’aigua desplaça la presa. Alimentar-se a l’aigua implica que la força d’envestida ha de ser mes gran que la terrestre, o bé tenir una altre estratègia per acostar la presa cap a ell, com per exemple succionar.\nL’altre dificultat és que s’ha de separar l’aliment de l’aigua, és a dir, s’ha de filtrar. Si parlem de peixos, el sistema de filtració és a través de les brànquies, fent passar l’aigua a través de la boca i les fenedures branquials. L’aigua surt per l’opercle, i cap al tub digestiu només hi passa la part sòlida.\nPeixos suspensívors Si parlem de peixos suspensívors (que són aquells que mengen aliment en suspensió a l’aigua), bàsicament plantòfags (s’alimenten de petits organismes suspesos en la massa d’aigua), són els tipus de peixos que han de processar més quantitat d’aigua. El problema que tenen és que els arcs branquials per fora queden oberts i l’aliment s’escaparia igual que ho fa l’aigua. Per aquest motiu han desenvolupat les branquiespines, que es tracten d’elements cartilaginosos que tanquen la part de dins de l’arc branquial.\nEn els peixos ossis es pot detectar molt fàcilment la dimensió de l’aliment que consumeixen, segons la mida d’aquestes estructures. Si són llargues i espesses significarà que el peix consumeix preses de dimensió petita. I si n’hi ha poques i són curtes significarà que el peix s’alimenta de preses de mida gran.\nLa llengua dels peixos, és una llengua dura, no pas carnosa com la nostra, per tant no és una unitat de neteja de la cavitat bucal, sinó que fins i tot hi tenen dents i actua com a suport de la presa. Hi ha un mucus que aguanta l’aliment i es va movent cap a dins en direcció al tub digestiu, arrossegant l’aliment.\nEs diu que viuen en un gran plat de sopa, amb petits aliments que van consumint. Acostumen a ser bons nedadors, impacten sobre la massa d’aigua mentre neden. La natació facilita l’entrada de l’aigua cap a dins i cap a aquestes estructures branquials.\nEnvestidors continus De filtradors suspensívors tenim des de sardines, anxoves fins a animals de dimensions enormes, com les mantes o el tauró pelegrí.\nEn els taurons no hi a branquiespines, perquè no tenen opercle. Per evitar que l’aliment s’escapi, tenen unes fenedures més petites (l’aliment surt pels orificis branquials) i eviten així que no s’escapi tant d’aliment com en els peixos ossis.\nLes balenes també utilitzen aquest tipus de filtració, però no són peixos i per tant no disposen de branquiespines. Han hagut de desenvolupar unes noves estructures per poder filtrar l’aigua i quedar-se amb l’aliment. Aquestes estructures que han desenvolupat pengen del llavi superior i s’han format a partir de la queratina. S’anomenen barbes o balenes. Frontalment, aquestes barbes estan obertes.\nLes balenes són mamífers amb llengua carnosa, on la llengua s’encarrega d’anar netejant per dins el menjar i transportar-lo cap el tub digestiu. Són nedadors continus, per tant utilitzen el mateix sistema que els peixos pelàgics.\nEnvestidors intermitents La gran majoria de rorquals tenen envestida intermitent, neden amb força amb la boca oberta, emplenen la bossa d’aigua, frenen, tanquen la boca deixant només l’obertura que ajusti la llargada de les barbes i amb la llengua netegen i buiden l’aigua de la boca i després empassen l’aliment.\nSuctors Els individus suctors acostumen a ser aus que s’alimenten de material en suspensió i que l’han de filtrar, però no tenen aquesta natació dins la massa continua per envestir l’aliment. Han desenvolupat estructures per fer passar l’aigua dins la boca (succió) i després filtrar-la Disposen d’unes estructures fetes de queratina que acaben sent unes pintes a dalt i baix del bec que fan la filtració (equivalents a les barbes de les balenes). L’aigua se’n va pels costats i fan servir la llengua de pistó amb funció de succió de l’aigua. Un exemple és el becplaner o el flamenc.\nBoca protràctil Els peixos més sedentaris que es troben al fons i no son tan bons nedadors, necessiten succionar per fer entrar l’aigua amb l’aliment a la boca. Han desenvolupat un altre mecanisme que es diu protrusió mandibular, on es projecta la maxil·la i la premaxil·la cap a fora. Aquestes dues peces s’haurien anat endavant i no estarien subjectades al crani.\nAquest fet amplia molt la cavitat bucal i provoca que es creï un forat d’aigua dins la boca, amb pressió negativa que fa que l’aliment entri. Al tancar la boca amb força fa entrar l’aliment cap a dins i impulsa el filtratge. També és bo per la respiració i ventilació de les brànquies.\nEn el procés d’obertura, un cop baixa la mandíbula inferior, les altres estructures pivoten sobre aquesta i la pell acompanya cap endavant. En retornar les peces cap enrere, actuen els adductors, que són els músculs més forts de la mandíbula.\nNo només ho presenten peixos sedentaris, sinó que per exemple el sorell, que és un gran filtrador i nedador, també presenta protrusió, per així tenir dos mecanismes de captura de l’aliment.\nPeixos no suspensívors. Especialitzacions de la dieta Segons les especialitzacions de la dieta, tenim diferents posicions de la boca: - Boca terminal: La boca es troba a la part més terminal (part més anterior del cos). Són peixos que s’alimenten de la columna d’aigua tant si son pelàgics, filtradors, com si s’alimenten a la posidònia o al corall. Un exemple és la juliola (Coris julis).\n- Boca subterminal: La posició de la boca és la part més anterior del cos, però tocant a terra, de manera que li és més fàcil xuclar. Acostumen a tenir aquest tipus de boca, peixos que busquen l’aliment pel fons (epibentos), com per exemple la lluerna. Disposen d’una aleta pectoral amb tres radis (dits) que serveixen per moure la sorra i que tenen quimioreceptors (oloren i detecten la presa).\n- Boca ínfera: Molt propi dels elasmobranquis, ja que són peixos que es disposen darrere la presa i l’ataquen per dalt, on la presa no els veu. Per exemple el peix gat.\n- Boca súpera: propi d’aquells peixos que es queden a la sorra, esperant que la presa passi a prop i per sobre seu, moment en que obren la boca i es llancen sobre la presa. Un exemple és el peix rata.\nEls peixos que viuen a grans profunditats i que tenen poques probabilitat d’alimentar-se, degut a hi ha poca abundància de peixos, solen tenir boques extensibles (no són protràctils, no tenen projeccions). Les boques extensibles són aquelles que tenen una gran obertura, per engolir preses de grans dimensions ocasionalment.\nAquestes boques amb grans obertures, solen tenir també dents.\nTota la boca pot estar dotada de dents, per evitar que les presses es tornin a escapar. Fins i tots hi ha unes estructures especials que permeten tirar endavant la faringe on també hi ha dents, per tal d’ajudar a empassar la presa cap al tub digestiu. Aquest tipus de peixos, no es preocupen de tenir branquiespines. Exemples d’aquests tipus de peixos són les morenes o els peixos ballesta.\nAlimentació en el medi terrestre En el medi terrestre, el problema de la massa d’aigua desapareix. Normalment no tenim l’aliment en suspensió a l’aire i el principal problema és la gravetat, que l’aliment va cap a terra. A terra pots envestir i atraure les presses, però un cop la presa entra a la boca hi ha d’haver més mecanismes per empassar, ja que els aliments no entren per si sols.\nEn el medi terrestre per compensar aquest fet, ha aparegut un mecanisme que s’anomena cinètica craniana, i que es basa en què algunes peces del crani es poden moure entre si. Aquestes peces que tenen un cert joc entre elles, no poden estar totalment soldades com en el nostre crani. Les sutures o xarneres de les peces cranianes són flexibles i no s’han soldat totalment.\nA l’hora d’atrapar una presa i empassar un aliment els ossos frontals i parietals s’aplanen i després es bomben (la sutura és flexible i permet aquest moviment). L’aparició d’aquest mecanisme comença en els amfibis, tot i ser poc marcat i es desenvolupa molt en rèptils i serps que permet capturar preses de mides immenses en comparació a la mida del seu cos.\nEn aus comença a desaparèixer tot i que encara n’hi ha algunes que ho presenten, però a mamífers ja desapareix totalment on el crani està soldat completament.\nApareix una sutura flexible que separa els ossos frontals i parietals (ossos superior anterior i posterior). En el paladar secundari es forma una peça (complex palatí), aguantat també per dues sutures flexibles que connecta amb l’os frontal i la peça negra de darrere, el quadrat.\nEntre aquestes peces la xarnera és flexible, deixant que es moguin però no pas que es separin.\nQuan la boca s’obre, el cap s’aixeca (la part de dalt) i l’obertura de la mandíbula es fa més gran que no pas si només pivotes la mandíbula inferior. La majoria d’animals que són caçadors, quan es preparen per capturar una presa, fan una obertura inicial que és un moviment cinètic de la part de dalt, no de la mandíbula. L’obertura de la mandíbula la fan quan ataquen a la presa. L’obertura inicial i de la mandíbula comprèn els següents passos: - Obertura lenta (fase de preparació) Obertura ràpida (fase de captura, queixalada) Fase de tancament ràpid Fase de tancament lent (no es veu, però és la que fa que totes les peces tornin a la posició inicial) Obertura lenta i obertura ràpida Les fletxes indiquen el múscul, i el gruix de la fletxa indica el treball que exerceix el múscul. La fletxa també ens indica la direcció en que es produeix aquesta força. L’inici de la deformació, en l’obertura lenta comença a partir del moviment del protactor pterigoide, que es tracta d’un dels músculs més importants i forts del crani, que provoca que el paladar llisqui cap endavant, empenyent els ossos frontals i parietals cap amunt i donant aquest forma bombada.\nEl depressor mandibular fa baixar la mandíbula inferior i separa la mandíbula inferior de l’estructura cranial (normalment no es separa del tot, però en alguns casos sí, com per exemple la serp). Aquest són els dos moviments de l’obertura lenta.\nLa musculatura mandibulohioidea és la musculatura que està subjectada a la mandíbula inferior i que va fins les costelles. Aquest múscul era un múscul relacionat amb els arcs viscerals i anteriorment amb els arcs branquials, d’aquí el seu nom. Aquest múscul és el principal involucrat en l’obertura ràpida, on estira la mandíbula inferior cap enrere permetent, juntament amb el múscul epaxial que el parietal tiri cap enrere, provocant una gran obertura de la boca.\nTancament ràpid i tancament lent El tancament ràpid va sempre lligat al complex dels adductors mandibulars, que es tracta d’un component fonamental. El complex dels adductors mandibulars provoca una força cap a l’os frontal i provoca el tancament ràpid de la mandíbula. Finalment actua el múscul pterigoide que acaba d’ubicar totes les peces al seu lloc i provoca el tancament lent.\nEn serps aquestes estructures del crani (quadrat, palatoquadrat) s’han arribat a reduir de manera extrema donant molt més joc a les peces del crani i juntament amb una musculatura molt potent, els hi permet que l’obertura de la boca sigui molt gran per així poder empassarse preses de dimensions molt més grans a la seva. A més a més tenen una projecció de les dents (glifes) quan injecten el verí a la presa. Aquesta projecció de les dents la provoca el lliscament del paladar cap endavant. I quan el paladar retorna a la seva posició inicial, aquestes glifes es pleguen dins la boca i permet a les serps que la boca es pugui tancar.\nEn ocells la caixa craniana ja està completament soldada (excepte de la base, el paladar) i les peces són molt més hermètiques entre si. Les xarneres (sutures) queden una mica desplaçades endavant. Una de les xarneres es troba entre la part superior del bec superior amb el crani i l’altra a la part inferior del bec amb al crani. Per tant l’obertura lenta no es deu a un moviment del frontal i parietal que provoca aquesta forma bombada, sinó a que el bec pugui tirar amunt.\nEl múscul pterigoide és el que fa l’obertura lenta, i es manté fins a l’obertura màxima (obertura ràpida), que es dóna gràcies al múscul hioideu amb l’obertura de la mandíbula inferior i al protector mandibular que desplaça el paladar cap endavant. La resta del procés es dóna igual que en els rèptils on el tancament ràpid va sempre lligat al complex adductors mandibulars i finalment actua el múscul pterigoide que acaba d’ubicar totes les peces al seu lloc, és a dir, provoca el tancament lent, que a ulls d’un humà, és invisible.\nEl desenvolupament d’aquestes estructures en ocells depèn de les necessitats alimentàries, ja que per exemple els pelicans tindran una estructura de la mandíbula molt flexible, degut als seus hàbitats alimentaris, ja que emplena la mandíbula inferior d’aigua. En canvi un picot haurà perdut la cinètica craniana, ja que per les seves necessitats alimentaries necessita tenir un crani dur i compacte per picar les soques dels arbres i amb la seva llengua protràctil alimentar-se dels invertebrats presents.\nAltres estratègies Alguns organismes s’han especialitzat a utilitzar el coll com a eina d’impacte sobre la presa, com per exemple les tortugues (quan estan a prop de la presa disparen el coll cap a la presa), tot i que també és típic d’aus amb coll llarg com el bernat pescaire, on tenen unes vèrtebres i una musculatura especialitzada per aquest tipus d’acció.\nEls amfibis i els rèptils no disposen d’aquesta estratègia de caça, projectant el coll, i per tant s’han especialitzat a disparar una altra part del cos que és la llengua. Els anurs (granotes i gripaus) projecten una llengua molt potent i gruixuda i els urodels (salamandres i tritons) poden projectar una llengua molt llarga, semblant a la dels rèptils que també poden projectar la llengua, com per exemple els camaleons. No obstant això, tots tres mecanismes són molt diferents.\nLes llengües del camaleó i les salamandres es basen en un element de suport que els ajuda a disparar la llengua que són les banyes de l’hioideu. Però d’on provenen aquestes banyes de l’hioideu? Provenen del 2n arc visceral.\nLes dues peces que formen la mandíbula s’anomenen cartílag de Meckel (la peça de la mandíbula inferior) i palatoquadrat (peça de la mandíbula superior). El segon arc visceral està format per la hiomandíbula i l’arc hioide.\nLa hiomandíbula s’acaba convertint en el primer osset de la sèrie d’ossos de l’oïda interna, que inicialment és la columel·la i que s’acabarà convertint en el martell, os que està associat al timpà. Les peces residuals (arc hioide) que es troben a sota de la hiomandíbula són les que es van transformant en estructures cartilaginoses que estan associades a peces de suport de laringe, llengua i les cordes bucals.\nL’arc hioideu però, pot tirar endavant cap a la llengua i fer d’os de suport (hyoid horn, banya de l’hioideu). Això permet disparar el múscul de la llengua i capturar la presa. Quan preparen la boca per disparar la llengua i obren lleugerament la boca, es tracta de l’obertura lenta. En els camaleons la banya no és molt llarga i la llengua esta arreplegada en la banya. Quan disparen la llengua, aquesta es desplega i com ja no té un os de suport la llengua es va movent de manera ondulatòria (amunt i avall). Les banyes de les salamandres però, són molt llargues i sí que arriben fins al final de la llengua, per tant no hi ha tant de moviment de la llengua.\nEn canvi els anurs tenen un múscul de la llengua semblant a la nostre (genioglosus), però la gran diferència a la nostra és que aquesta està al revés, és a dir, tenen la llengua ancorada a la part anterior de la boca (símfisi mandibular) i la projecten endavant i llavors la tornen a plegar endarrere, enduent-se la presa amb ella. No hi ha cap estructura hionoidea de suport, sinó que és tot muscular.\nVertebrats - Vertebrats. Tema 9 (2017) Apunte\nVertebrats - Vertebrats. Tema 10 (2017) Apunte


Empresa retolació Mataró\nImpressió sobre vinils\nUtilitzem la impressió sobre vinil com una de les millors opcions per decorar parets, vidres, vehicles o fins i tot naus. Podem plasmar-hi des de qualsevol tipus d’imatge fins a formats vectorials. Adhesius de tota mena.\nImpressió sobre lones\nRealitzem impressions en lones (PVC flexibles) tant per interior com per exterior, indicades sobretot per a esdeveniments especials, promocions en punt de venda o campanyes publicitàries. Treballs flexibles.\nServei de papereria. Disposem de diferents tipus d’acabats de paper. Indicat especialment per a retolacions interiors i podent també realitzar displays amb paper. El paper es molt útil en fires i esdeveniments puntuals de curta durada.\nImpressió Roll-up i displays\nProduim tot tipus de banners i roll-ups essent ideals per esdeveniments especials i fires, ja que són molt maniobrables i fan una funció estètica i comunicativa molt important.\nVinils sobre materials rígits\nLa versatilitat del vinil permet aplicar-lo sobre una gran varietat de superfícies, tant llises com rugoses, fet que el converteix en un material esplèndid per a plaques i rètols comercials.\nSuports per vinil\nApliquem diferent tipus de vinils Mataró sobre diferents tipus de metall, metacrilats, PVC, fustes, aluminis, acer inoxidable, dibón, parets, , pladur, etc.\nLones i rètols Barcelona\nRetolem qualsevol producte perquè la teva empresa assoleixi una imatge integral d’identitat corporativa. La retolació amb vinil, vinil de tall o imatges impreses aplicada a vehicles, vidres per aparadors, decoracions i qualsevol tipus de superfície. Disseny, producció i muntatge de rètols i lones publicitàries per a utilitats diverses amb diverses formes i estructures. Fabriquem i col·loquem qualsevol tipus de rètol que vostè imagini des dels més standaritzats com els calaixos amb frontal de metacrilat o de lona, amb guies d’alumini, amb il·luminació o sense, les banderoles, etc., fins als més personalitzats com els corporis amb llum o sense, d’acer inoxidable, d’alumini de poliuretà, de PVC, etc.\nRealitzem les diverses aplicacions a la retolació de façanes, locals comercials, flota de vehicles, aparadors i altres elements de comunicació interna i externa, des del procés de disseny del seu rètol fins a la realització i instal·lació, garantint la finalització i uns terminis ajustats a les seves necessitats.\nDisposem d’una avançada tecnologia d’impressió en petit i gran format permet realitzar qualsevol element decoratiu, comercial o funcional imaginable amb la millor qualitat d’imatge. Tenim solucions per retolar, senyalitzar i decorar fires, estands, convencions, presentacions, reunions, escenografia, aparadors i pancartes. Podeu triar d’entre una amplia gamma de suports, paper i tintes tant per interior com per exterior: paper recobert, fotogràfic mat, translúcid, vinil, vinil adhesiu, canvas, lones, lones microperforades, backlight i mupi. Impressió lones gran format, lona reciclable, impressió lona reixeta, banderoles, pancartes, impressió tanques publicitàries en vinil, retolació de cotxes, retolació de camions, retolació d’autobusos, producció d’exposicions per a l’exterior, rètols lluminosos, corporis, vitrines, i cabines.\nCreem les teves targetes de visita: Un bon disseny amb una targeta creativa que transmeti serietat, credibilitat i doni les dades de contacte necesàries.


Estudio Pilates Arenys | Centre Especialitzat en el Mètode Pilates a Arenys\n633 555 017\nSom el teu centre Pilates\nLes sessions són personals, de parelles o de grups (4 persones), amb les màquines de pilates: reformer, torre i Wunda chair.\nPilates inici, Intermedi, Avançat, Pilates Terapèutic, infància i adolescència, Embaràs, Pos Part, Mètode hipopressiu.\nStudio 5 és un centre especialitzat en el Mètode Pilates, amb personal certificat en el mètode, enfocat a les necessitats de cada client.\nTreballem amb persones de totes les edats, amb objectius diferents: un cos més tonificat, esvelt i estilitzat, mal d’esquena, prevenir lesions, higiene postural, articulacions, flexibilitat, embaràs, post part, altres patologies.\nHem desenvolupat un treball eficient enfocat al client, a les seves necessitats, per garantir resultats. Studio 5 és un espai acollidor, volem que et sentis a gust, i amb ganes de donar el millor de tu!\nIdeal 2x per setmana en total són 8 a 9 classes per mes. En les sessions de post part, es combina el mètode Pilates amb el mètode hipopressiu. Aquesta opció està oberta a tothom el que voleu combinar les dues metodologies.\nPilates màquines, grups reduïts màxim de 4 persones. Entrenament personal amb hores combinades.\nA Estudi Pilates Arenys fem un treball integral de Pilates amb el gran equipament:Reformer, Torre/Matt, Wunda Chair. L’equip va ser inventat per Joseph Hubertus Pilates per construïr un cos unificat, equilibrat, amb força i estilitzat.\nGrup màxim 4 persones, o entrenament individual. Cada setmana treballem una màquina (reformer, Tour, Matt, Silla), indicat per a totes les edats, condició física, amb ganes de sentir un cos més jove, saludable, fort, equilibrat i flexible.\nIndicat per a persones amb lesions, patologies especificats, lesions, que demani un treball molt direccionat i específic.\nClasse grupal, on es treballa els exercicis de pilates terra, i també amb els petits accessoris com: pilotes, bandes elàstiques, roller, fit ball.\nPilates Barra Fit\nExercicis de Pilates, Ballet y Fitness con Barra\nMètode Pilates amb tècniques de meditació y altres tècniques holístiques.\n(Veure secció embaràs)\nPilates Infància i adolescència\nCorregir i reequilibrar el cos, reeducació postural, consciència, força, equilibri, estimula l’atenció i treballa el control mental. Pilates és un gran aliat si practica altres esports: tennis, futbol etc\nVeure secció embaràs\nA més dels exercicis Hipopressius, anem també treballar sòl pélvic per enfortir aquesta musculatura pèlvica i prevenir amb això futurs problemes com pèrdues d`orina o mal d`esquena\nEstudi Pilates Arenys desenvolupa un treball per excel·lència i personalitzat per així aconseguir els objectius de cada client i per descomptat la seva satisfacció plena.\nEl Mètode Pilates és un sistema d’entrenament físic i mental creat a principis del segle XX per Joseph Hubertus Pilates.\nEl mètode se centra en el desenvolupament dels músculs interns per mantenir l’equilibri corporal i donar estabilitat i fermesa a la columna vertebral, per la qual cosa és molt usat com a teràpia en rehabilitació, per equilibrar i enfortir el cos.\nPilates és per mi ? Est és un entrenament ideal per a persones amb una activitat física mínima, o esportistes de elite, el professional certificat està per dirigir l’entrenament d’acord a les necessitats de cada client. Si, el mètode Pilates és per a tu!\nAmb la realització metòdica i supervisada d’exercicis Hipopressius vam aconseguir:\n• Reduir el perímetre abdominal aportant millor estètica, postural i funcional.\n• Recuperar i tonificar sòl pèlvic Postpart.\n• Prevenir la incontinència urinària.\n• Regular els paràmetres respiratoris.\n• Prevenir hèrnies inguinals, abdominals, crurals i vaginals.\n• Prevenir i solucionar edemes i pesadesa de cames.\n• Proporciona una eficaç protecció lumbo-pèlvica mitjançant la tonificació de la faixa abdominal.\nA més dels exercicis Hipopressius, anem també treballar sòl pèlvic per enfortir aquesta musculatura pèlvica i prevenir amb això futurs problemes com pèrdues d’orina o mal d’esquena.\nAmb aquests exercicis reforcem la contracció del sòl pelvià amb una contracció del pla profund de l’abdomen que incrementa aquest treball. Així que combinar la feina del hipopressiu, amb l’enfortiment de la musculatura del sòl pelvià és molt important.\nEmbaràs / Post Part\nRealitzar exercici durant aquests 9 mesos i posteriors és molt beneficiós per a la salut tant de la futura mare com del bebè. Beneficis del mètode per a futures mamàs i per a la seva preparació al part són els següents:\nRealitzar exercicis en la postura de cuadrupedia és molt convenient per a la futura mamà ja que allibera el pes de l’esquena.\nEnforteix la paret abdominal. Això ajuda al fet que el part natural sigui més fàcil, amb menys dolor i durada.\nDisminueixen els dolors d’esquena.\nEnforteix el sòl pèlvic.\nPracticar Pilates para embarassades t’ajudarà a trobar el centre d’equilibri i a mantenir-te estable.\nAjuda mantenir una bona circulació de la sang. Això és a causa de l’enfortiment de les cadenes musculars i a la flexibilitat que guanyen els músculs.\nAlgunes dones durant l’embaràs sofreixen diástasis. La pràctica del mètode Pilates ajudarà a evitar una separació excessiva i a més, a mantenir les funcions abdominals.\nCom sabràs, el Pilates millora el to muscular i la força. Aquest benefici és ideal a l’hora de lactància, subjectar al bebè, etc.\nAugmenta la capacitat respiratòria. Aquest punt és molt beneficiós a l’hora de donar a llum ja que s’aprèn a controlar millor la respiració.\nGràcies a la pràctica, es millora l’autoestima i confiança en si mateixa, controlant la ment i les emocions.\nEl Pilates és el teu millor aliat per recuperar la figura després del part ja que gràcies a aquesta tècnica, es desenvolupen els músculs i contribueixen a modelar el nostre cos després de donar a llum. No obstant això, hi ha tenir en compte que és alguna cosa que requereix temps. No es tornarà a tenir la mateixa figura i barriguita d’un dia a un altre.\nCarrer San Francesc, 9 Local 2 (08350 Arenys de Mar)\n930 166 563\n633 555 017 (Whatsapp)


Crítica: Goyo - Teatre Tantarantana ~ EspectáculosBCN\nInicio Teatro críticas Crítica: Goyo – Teatre Tantarantana\nBego F. Simón 18 mayo, 2022 1 junio, 2022 críticas, Teatro\nLa sala Àtic del Tarantana acull fins el 5 de juny ‘Goyo’ l’obra escrita per Alberto Ramos que va rebre el Premi Ciutat de Manacor 2020. La companyia Laiogurt, sota la direcció de Pep Garcia-Pascual, presenta un espectacle fresc i divertit, resultat de la residència artística de la temporada 2020-2021 al Teatre Tarantana.\n1 Goyo, la història d’una metamorfosi\n2 Text atrevit i assajos en temps de covid\nGoyo, la història d’una metamorfosi\nQuè passaria si el teu germà o fill es convertís en un animal? Doncs així, ras i curt, el Goyo ha deixat de ser humà, com el protagonista de La metamorfosi. I què desencadena això en el si d’una família que no és feliç? Aquesta situació permet que surtin a la llum els clarobscurs de cadascun dels membres que es veuen obligats a entendre’s i a prendre decisions per continuar endavant. “El motor d’aquesta història és la infelicitat d’una família. És el que la fa avançar fins al fosc final”, Albert Ramos.\nL’obra arrenca quan la germana, interpretada per Núria Florensa (Tonta, Nyotaimori) i que viu a 1.500 quilòmetres —amb un “marit lleig” al que sembla no estimar gaire—, apareix a casa per sorpresa per l’aniversari del Goyo i descobreix que ja no és com era.\nLa mare, l’actriu Sílvia Alabart a qui vam poder veure a Tinc 50 anys i soc dona, és professora d’autoescola i tampoc és mostra contenta amb la seva vida, especialment amb el seu marit, en Xavi Casan, qui recentment ha actuat a La Filla del Mar, un cuiner aturat des de fa anys, desmotivat i decebut amb la feina i la vida. Plegats hauran d’acceptar la nova situació i buscar noves maneres de relacionar-se.\nText atrevit i assajos en temps de covid\nComèdia àcida, diferent, un guió que no et deixa indiferent, que et fa pensar i que et manté en alerta des del començament fins al final. Si bé el ritme és bo i l’escenografia discreta —una taula amb quatre cadires i un sofà—, balla d’un costat a l’altra i va canviant en cada escena de manera innecessària. Si bé el text és atrevit, potser passa una mica de puntetes per les pròpies misèries de cada personatge, que podrien donar cadascun per capítol únic i personal.\nLes actrius, que es van conèixer a l’escola Nancy Tuñón, i en Xavi Casan van començar a assajar el 2020 en plena pandèmia i amb mascareta. Han trigat més temps dels que voldrien en estrenar però, segons explica una de les protagonistes, estan “encantats de la vida, ha estat un procés molt maco i som un equip molt ben avingut”, diu la Sílvia Alabart que us convida a passar pel Tarantana fins el 5 de juny.\nEl que més m’ha agradat: L’originalitat del text.\nEl que menys m’ha agradat: Esperava potser un final diferent. Qüestió d’expectatives només.


L’Ajuntament de Tarragona ha suspès tota la seva activitat institucional arran de la sentència del procés - Alcaldes\nJosep Maria Díaz\nAlcalde de Poboleda\nJoan M. Rovira\nAlcalde de Pratdip\nAlcalde de Sant Martí de Tous\nJoan Talarn anuncia a FITUR que el Patronat de Turisme oferirà…\nEl Museu Arqueològic Comarcal de Banyoles tanca diumenge les portes al…\nL’Ajuntament de Deltebre atorga 80.000€ en ajuts socials durant l’any 2021,…\nManresa tindrà nou model de deixalles “a finals del 2022 i…\nMés del 74% de la població de l’Alt Pirineu i Aran…\nInici NOTÍCIES L’Ajuntament de Tarragona ha suspès tota la seva activitat institucional arran de...\n14.10.19 – TARRAGONA • Tarragonès\nL’Ajuntament de Tarragona ha suspès tota la seva activitat institucional arran de la sentència del procés\nL’equip de Govern condemna la sentència "perquè no posa a presó els líders socials i polítics del nostre país, sinó també els nostres ideals"\n©Ajuntament de Tarragona.\nEl portaveu de l’Equip de Govern de l’Ajuntament de Tarragona, Xavier Puig, condemna la sentència del Procés, que s’ha donat a conèixer aquest matí. “El dia és greu. Avui es confirma que no només es posa a la presó els líders socials i polítics del nostre país, sinó també els nostres ideals. Condemna absoluta a la sentència, perquè som un ajuntament compromès”.\nPuig també ha fet una crida a la mobilització pacífica. “Som gent de pau i no deixarem que ens posin l’etiqueta de violents”. I ha afegit: “Que quedi clar que això no va de persones independentistes ni unionistes, va de democràcia. Abans que res som democràtics perquè la democràcia és la solució, no ho és ni els jutges, ni la policia, ni la presó”.\nL’Ajuntament de Tarragona ha suspès tota la seva activitat institucional i, l’alcalde de Tarragona, Pau Ricomà -de viatge fora del país- s’afegirà demà a les mostres de rebuig a la sentència.\nArticle anteriorEl TC adverteix Torrent per l’autodeterminació\nArticle següentDeclaració unitària de reacció a la sentència del TS contra el Primer d’Octubre\nJoan Talarn anuncia a FITUR que el Patronat de Turisme oferirà aquest any 2022 la seva plataforma de gestió sostenible als ajuntaments de Lleida...\nEl Museu Arqueològic Comarcal de Banyoles tanca diumenge les portes al públic\nL’Ajuntament de Deltebre atorga 80.000€ en ajuts socials durant l’any 2021, gairebé el doble de l’any anterior\nDeseu el meu nom, correu electrònic i lloc web en aquest navegador per a la propera vegada que comenti.\nAlcaldes.eu es reserva el dret de revisar els comentaris i de no publicar-los en cas de no ser apropiats.\nAVUI FA ANYS1099\nPACTE DELS ALCALDES322\nEXPERTS EN GESTIÓ77


Resum Mitja Marató de Barcelona i 99è Campionat de Catalunya de Cros Llarg « PRATENC ASSOCIACIÓ D'ATLETISME\nResum Mitja Marató de Barcelona i 99è Campionat de Catalunya de Cros Llarg\nPosted on 14 febrero, 2018 Actualizado enn 14 febrero, 2018\n-Aquest diumenge passat es va celebrar la eDreams Mitja Marató de Barcelona. Es donava la sortida a les 8.45 del matí des del Passeig Pujades, amb un recorregut pla molt propici per a realitzar marcas. Asi el va ser cas dels dos atletes que estan preparant la Marató de Barcelona, José Manuel Pérez i Farid Khatira, que tots dos van arribar a meta amb una marca de 1h13’28» fent la millor marca personal. El que també va realitzar si MMP va ser el corredor Noè Cárdenas amb un temps de 1h21’32» .Un altre dels que també va marcar un gran registre va ser John Fernández, que no ha estat el seu millor registre però va camí de tornar a aconseguir-ho.\n*Resultats Mitja de Barcelona*\n-Us volem recordar que aquest any hem inscrit al Pratenc com a club al ChampionChip. Cada corredor sense importar el nivell, suma punts per cada cursa correguda i així a final de temporada poder estar entre els millors clubs apuntats.\nTeniu aquestes dues opcions:\n-Si no esteu donats d’alta heu de registrar-vos a aquest enllaç\n-Si ja esteu donats d’alta heu d’accedir i buscar el club Pratenc i sol·licitar l’alta.\n-També volem incloure en aquesta notícia la participació de l’atleta Pau García al 99è Campionat de Catalunya de Cros Llarg, que enguany s’organitzava en terres lleidatanes, concretament a la localitat de Mollerrussa. Malgrat el fred i la duresa del terreny en Pau va aconseguir ficar-se entre els trenta-tres millors atletes catalans. Moltes Felicitats.\n*Resultats 99è Cros Mollerussa*\nEsta entrada fue publicada en Cros, Notícies, Ruta.\nResum, Classificacions i Fotos Cap de Setmana(10-11/2) en Pista Coberta\n1er Maratest al Prat


Holiday home Haustyp R Heringsdorf Alemanya - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Haustyp R\nSi el que està buscant és per un hotel ben situat a Thomsdorf, no busqui més enllà de Holiday home Haustyp R. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Haustyp R també ofereix moltes instal.lacions per enriquir la seva estada a Thomsdorf. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Holiday home Haustyp R es reflexa en cada habitació. calefacció, balcó/terrassa, aparell de televisió, TV satèl•lit/cable, nevera són només algunes de les comoditats a la vostra disposició. L'hotel ofereix meravelloses instal.lacions d'oci com pesca que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Holiday home Haustyp R.


Xavier Roca, únic candidat a les eleccions a la direcció de la UPC-ESEIAAT\nLa comunitat universitària de l’Escola Superior d’Enginyeries Industrial, Aeroespacial i Audiovisual de Terrassa (ESEIAAT) de la Universitat Politècnica de Catalunya · BarcelonaTech (UPC) està convocada a les urnes per elegir la persona que dirigirà el centre els propers quatre anys. Els electors podran votar online entre el 10 i el 15 de desembre. Xavier Roca, que ha dirigit l’ESEIAAT els darrer s quatre anys, és l’únic candidat.\nMés de 5.000 universitaris, entre professorat, estudiants i personal d’administració i serveis estan cridats a les urnes per elegir la persona que dirigirà els propers quatre anys l’ESEIAAT, l’escola d’enginyeria més important de Catalunya i una de les més importants de l’Estat, per les seves dimensions i oferta formativa.\nAtesa l’actual situació sanitària, les votacions es realitzaran mitjançant urna electrònica. S’iniciaran el proper dia 10 de desembre i finalitzaran el 15 de desembre.\nFa quatre anys, Xavier Roca va ser el primer director electe de l’ESEIAAT, escola resultant de la fusió de l’Escola d’Enginyeria de Terrassa (EET) i de l’Escola Tècnica Superior d’Enginyeria Industrial i Aeronàutica de Terrassa (ETSEIAT). Ara és presenta novament a les eleccions per revalidar el seu mandat.


PP en liquidació?\nBarcelona. Diumenge, 8 de juliol de 2018. 05:25\nDe l’ensulsiada de la moció de censura ençà el PP sembla un OPNI (objecte polític no identificat). Es podria dir, parafrasejant la candidata Saénz de Santamaría, que està en liquidació.\nEn efecte, el PP, segons el que hem vist fins ara, més que un partit era un artefacte pragmàticament autoritari, sotmès als designis autocràtics d’un únic líder. Desaparegut el darrer líder sense descendència, ha passat el que succeïa a les monarquies medievals: guerres de successió prou cruentes i estèrils que, en funció de la durada i despietada intensitat, podien deixar el reialme inerme, a mercè de potències alienes, normalment competidores per hegemonies territorials.\nLa moció de censura, guanyada per algú a qui no consideraven un perill, però menystenien, Pedro Sánchez, va acabar amb un domini tan cruel i arbitrari com de cartó pedra, que ha tingut com a virtut deixar a la intempèrie el partit que concitava els interessos més casposos de la dreta hispana.\nSi observem la biografia de Rajoy, molt més arterós que l’igni Aznar, en la seva cursa per desfer-se de tots els seus competidors ha aconseguit l’insuperable: s’ha desfet d’ell mateix, tot tallant l’herba sota els peus propis i dels de companys secundaris.\nPer això, el PP, orfe de líders, més que carismàtics, de mà de ferro, ha sortit a buscar-ne un, només un, perquè cal respectar l’estructura del monarquisme, en sentit literal.\nParadoxalment, el PP, per tornar al seu autoritarisme monolític primigeni, ha hagut de recórrer a vies alienes, amb què ha provocat un estrany empeltament: les primàries. Es tracta d’un sistema que amb afany i sense fortuna molts intenten importar dels Estats Units, amb la mateixa efectivitat que tindria un submarí solcant els Pirineus. Però és el que té la buida postmodernitat dels estèrils: l’etiqueta abans que la cosa mateixa per damunt de tot.\nAquestes primàries de nyigui-nyogui han passat per alt dos elements essencials i han aprofundit unes enemistats, literalment, africanes dins del propi partit. Què ha obviat aquest succedani de primàries? Per un banda, un debat ideològic públic i multilateral entre els diversos candidats, debat que hauria d’haver estat la base per regenerar el partit. Així doncs, a diferència de les primàries genuïnes, no hi ha hagut ni debat públic ni ideològic entre els candidats a la presidència del PP.\nAquesta absència de debat públic, expressament volguda, ha palesat la feblesa ideològica i la manca de lideratges sòlids i coherents. Aquesta absència ha posat de manifest, un cop més, que la mentida és moneda comuna al partit del carrer de Génova. En efecte, el conjunt de la ciutadania, no només els de la família popular, astorat, ha vist com es jibaritzava el partit d’uns més que quimèrics 800.000 afiliats a 66.000 i escaig cotitzants, únics electors possibles. Una altra gran mentida, que no ha de sorprendre, atès que prové d’un partit constituït sobre mentides de tota mena. Recordeu, per exemple, l’autoatribució, per part de Cospedal: el PP com a partit dels treballadors.\nEn un debat democràtic sobre la regeneració d’un partit, del que sigui, no poden presentar-se com paladins els que fins ara mateix l’han conduït fins on l’han conduït i l’han estavellat com un vaixell de paper contra la realitat, per exemple, de la corrupció en l’oceà dels sobres. Sobre la corrupció no n’hem sentit ni una sola paraula en el que ha transcendit dels paupèrrims debats interns. Els debats, al cap i a la fi, han estat més propis d’una societat secreta que d’una organització política, com és un partit, que la Constitució —un altre punt perdut pels autodenominats constitucionalistes— configura com a expressió del pluralisme polític i amb estructura interna i funcionament democràtics.\nEl que hem vist en aquesta caricatura de primàries té poc de democràtic. D’una banda, un dels candidats, Pablo Casado, ja va demostrar amb escreix el seu tarannà quan va amenaçar el president Puigdemont. D’altra banda, un quart candidat, García-Margallo, líder en un campionat d’ocurrències però, curiosament, amb bon predicament mediàtic, va anunciar la seva postulació només per evitar el triomf de la seva exsuperior quan estava al govern. El resultat va ser espectacular.\nL’absència de debat té aquestes coses. Això i l’oblit dels principis, com que qui ha de governar és la llista més votada; uns principis, com s’ha evidenciat, que no són més que una crossa per anar d’avantatge en avantatge.\nEn aquest context, l’irregenerat PP, potser perquè és irregenerable, ha donat aire a Ciutadans, el seu arxienemic, quan més fumut es trobava el partit de Rivera, un altre instrument autocràtic, després de no haver contribuït, ni amb la seva abstenció, al desnonament dels populars del govern espanyol.\nSi res no ho canvia —amb tota la resistència que la realitat ha demostrat els darrers temps a ser sotmesa a pronòstics—, una colla de perdedors del mateix establishment serà la que des de les restes del naufragi de la (ocultada) corrupció a gran escala pilotarà la no regeneració. Si els pronòstics es torcen, tampoc canviarà res: en tots dos casos serà més de la mateixa cosa.\nQue res no canviarà ho permet albirar el fet de que el possible nou capità del vaixell popular està qüestionat per les seves titulacions acadèmiques, tant de grau (llicenciatura) en dret com de màster (a la Rei Juan Carlos!). En la millor tradició popular, es nega tot. L’experiència ensenya, però, que, en molts casos, davant les evidències, ha calgut fugir per la porta de darrere i, en no poques ocasions, caient en les xarxes de la justícia. D'exemples recents, en tenen: Cifuentes i el paperot testifical de Rajoy, paperot que potser tindrà un revival en les causes que continuen obertes, fins i tot amb un rol més protagònic i no de mer comparsa mig amnèsic.


Plataforma per una Fiscalitat Justa (Catalunya): Contra l’apologia del Frau Fiscal. Retireu la campanya #TotsSomLeoMessi – Associació Salut i Agroecologia (ASiA)\nPlataforma per una Fiscalitat Justa (Catalunya): Contra l’apologia del Frau Fiscal. Retireu la campanya #TotsSomLeoMessi\nLa Plataforma per una Fiscalitat Justa exigeix al Futbol Club Barcelona la retirada de la campanya #TotsSomMessi per considerar-la un clar cas d’apologia del frau fiscal.\nEl passat dissabte 9 de juliol el Futbol Club Barcelona (FCB) va iniciar a les xarxes socials la campanya #TotsSomLeoMessi, de suport al jugador de futbol Leo Messi. Aquest havia estat condemnat feia tan sols dos dies a una multa de 4.1 milions d’euros i a 21 mesos de presó per frau fiscal i triple delicte contra la Hisenda Pública. Després de conèixer-se el veredicte del jutge el FCB va creure oportú aquesta campanya de reconeixement i suport a la figura del jugador per a restituir la\nCom a Plataforma per una Fiscalitat Justa (Catalunya) i Plataforma por una Justicia Fiscal (Madrid) volem denunciar el que considerem una campanya que fa clara apologia del frau fiscal. Aquesta campanya contribueix a un clima social que justifica i tolera el que és un clar delicte contra la Hisenda Pública i el conjunt de la societat. Un cop establert el veredicte, qualsevol defensa de defraudador suposa mostrar que es troba en igualtat de condicions el contribuent mitja i qui té tots els recursos a l’abast per a eludir i evadir el pagament d’impostos, generant confusió social. La darrera responsabilitat és de qui ha comès el frau, el desconeixement de la llei no eximeix del seu compliment. Alhora menysprea l’esforç de les classes mitjanes, treballadores i persones menys afavorides que són les que, amb les aportacions a l’IVA i a l’IRPF, sostenen la gran majoria dels ingressos públics.\nCal recordar que la mateixa junta del FCB s’ha trobat recentment immersa en un litigi fiscal arrel del ‘cas Neymar’ assumint finalment el club dos delictes fiscals i una multa de 5.5 milions d’euros. Una\ncampanya així busca afavorir també als interessos del club i a la confusió generalitzada.\nÉs una campanya desafortunada, malintencionada i que no respon als principis de responsabilitat pública, de foment de valors cívics i d’honorabilitat que un club com el FCB hauria de promoure.\nDes del treball constant de pedagogia que la Plataforma per una Fiscalitat Justa a Catalunya porta fent els darrers 6 anys entorn a la necessitat de tenir contribuents exemplars i un sistema fiscal just,\nenfocament compartit per altres espais com la Plataforma por una Justicia Fisca (Madrid) considerem aquesta campanya completament contraria a l’interès general i n’exigim la seva retirada. Ens sumem doncs a totes aquelles entitats que ja s’han pronunciat també al respecte.\nAlhora considerem necessari demanar equitat en el tractament davant la hisenda pública. Però si aquest greuge es dóna, la solució no passa per elevar certs contribuents a la categoria de màrtirs, sinó per exigir un sistema fiscal just i solidari en tot moment i per a tothom. El frau fiscal és una xacra que erosiona greument la capacitat dels Estats per garantir els drets socials bàsics i les polítiques destinades a alleugerir la situació dels més vulnerables. La fermesa contra el frau fiscal des de qualsevol estament social i polític demostra el compromís amb societats més justes i solidàries.\nLa Plataforma per una fiscalitat justa, ambiental i solidària està formada per persones a títol individual i per un conjunt d’entitats – 14 entitats promotores i 13 entitats adherides – que comparteixen una preocupació per l’evolució del sistema fiscal, cada vegada més regressiu i injust, i les desigualtats\nPlataforma per una Fiscalitat justa, ambiental i solidària –\nContacte per mitjans: Xavi Casanovas – 676360601\n14 Juliol, 2016 comunicacio2014asiaDifusióPlataforma per una Fiscalitat Justa (Catalunya) i Plataforma por una Justicia Fiscal (Madrid)\nEntrada anteriorLa contaminación por ozono aumenta ante la pasividad de las autoridades\nSegüent entradaCaravana a Grecia, Abriendo Fronteras (manifiesto)


Marc Parés - Govern d’esquerres i nítidament republicà | NacióGirona\n«La resolució de l’actual conflicte polític entre Catalunya i la resta de l’Estat requereix desjudicialitzar, acabar amb la repressió i avançar en la via del diàleg»\nper Marc Parés , 3 de març de 2021 a les 20:00 |\nNomés hi ha dues fórmules possibles per al pròxim govern de la Generalitat i en les dues la presidència recau en Pere Aragonès. ERC, per tant, haurà de triar: o un govern en clau independentista amb JxCat o un nou govern d’esquerres amb En Comú Podem.\nLa primera fórmula requereix del suport de la CUP, que ja ha manifestat la seva plena predisposició a donar-lo. La segona, només és viable amb el suport extern del PSC en la investidura, si bé això no exclou la possibilitat de teixir acords més amplis o de geometria variable al llarg de la legislatura. En aquest sentit, és evident que la major proximitat de la CUP amb ERC i ECP en matèria social, econòmica o ambiental podria permetre’ls tenir també un paper significatiu en aquest segon escenari.\nERC haurà de triar, perquè cadascuna d’aquestes dues fórmules de govern dona respostes antagòniques als principals reptes de l’agenda política del moment: la crisi pandèmica i el conflicte polític. Continuar amb un govern independentista d’ERC i JxCat implicaria portar el conflicte polític a la via de la confrontació; mentre que un nou govern transversal d’ERC amb En Comú Podem representaria un veritable canvi de rumb per tal d’avançar en la via del diàleg. Continuar amb un govern ERC-JxCat, d’altra banda, no sembla que hagi d’aportar ni noves receptes ni una millor gestió per fer front a la pandèmia; mentre que un nou govern amb En Comú Podem significaria clarament un gir a l’esquerra, sobretot si tenim en compte que aquest nou govern no hauria de dependre de JxCat i podria teixir aliances tant amb el PSC com amb la CUP.\nLa fórmula proposada per Jéssica Albiach, a més, implicaria tenir a Catalunya un govern nítidament republicà. I ho seria no només pel caràcter dels dos partits que l’integrarien, sinó perquè seria un govern que superaria la lògica dels blocs nacionals i es focalitzaria en un projecte de país que no pretendria imposar la voluntat de cap de les dues meitats de la societat sobre l’altra, sinó que cercaria desenvolupar aquells amplis consensos que ara mateix hi ha en el sí de la societat catalana. Consensos que s’expressen en allò que representa avui el sobiranisme d’esquerres i que configuraria l’espina dorsal d’aquest nou govern: la defensa d’uns serveis públics forts, la fi de la repressió, una sortida dialogada al conflicte polític, el reconeixement del dret a decidir de Catalunya i una resposta progressista davant l’actual crisi social i econòmica.\nLa qüestió de fons, per tant, no és tant quins serien els actors que configurarien la majoria de govern, sino quines serien les línies estratègiques de la legislatura. En aquest sentit, la proposta d’En Comú Podem per formar un govern amb ERC planteja passar d’una legislatura sense rumb a una legislatura amb tres objectius ben clars.\nEl primer dels objectius seria una resposta d’esquerres a la crisi derivada de la pandèmia. És a dir, articulada a partir de polítiques de justícia social, tant redistributives com predistributives. Es tracta de reforçar el fet públic i comunitari i posar a la gent i la vida al centre, des d’una perspectiva tant de la protecció social com de l’autonomia personal. En definitiva, polítiques públiques orientades a reactivar l’economia reduint les desigualtats i no multiplicant-les. Aquest tipus de resposta requereix una fiscalitat justa en la qual aquells que més tenen més paguen, cosa a la qual JxCat s’hi oposa frontalment.\nEl segon objectiu es centraria en la transició ecològica. Catalunya ha d’avançar amb pas ferm cap a una transició ecològica real, amb veritables polítiques per fer front a l’emergència climàtica, transformant el model energètic en clau democràtica i gestant un nou model productiu. Un nou model que entomi una estratègia de reindustrialització verda i de digitalització però que, al mateix temps, aposti per una economia plural on guanyi pes l’economia social i solidària i es doni suport a les pimes i el treball autònom. De nou, el model d’economia de casino i grans infraestructures que defensa JxCat no sembla massa compatible amb aquest segon objectiu.\nI per, últim, el tercer objectiu ha de ser guanyar sobirania. La resolució de l’actual conflicte polític entre Catalunya i la resta de l’Estat requereix desjudicialitzar, acabar amb la repressió i avançar en la via del diàleg com a únic camí. Un diàleg que porti a solucions reals, que tots i totes sabem que passen perquè Catalunya guanyi sobirania. I en això haurà de treballar el nou govern: negociar un nou model de finançament, blindar competències i reclamar el reconeixement de Catalunya com a nació amb dret a exercir el seu dret a decidir.\nDesprés d’una dècada d’austeritat i d’un govern clarament fallit, Catalunya mereix ara obrir una nova època que vingui marcada per aquests tres grans objectius. És per això que des d’En Comú Podem demanem a ERC valentia per desmarcar-se de JxCat, i al PSC generositat per fer possible l’obertura d’aquesta nova etapa.\nDiputat de Catalunya En Comú Podem al Parlament. A Twitter: @Marc_Pares\nEls «comuns» volem superar l'autonomisme\nPer Fístula el 4 de març de 2021 a les 16:23\nNi erc ni Comuns son d'esquerres, per més que ho repetiu. Els fets ho demostren.\nPer Nom el 4 de març de 2021 a les 15:34\nDiu l'articulista: "aquestes dues fórmules de govern dona respostes antagòniques als principals reptes de l’agenda política del moment: la crisi pandèmica i el conflicte polític", i té raó, vincular-se als Comuns al PSC significa vincular-se a l'oligarquia espanyola, la que està buidant Espanya en el seu procés d'enriquiment, la que agraeix els vots de l'ultradreta, la que perd totsels trens democràtics, la que empra l'etnicitat com a arma politica... Encara poc protesten els joves al carrer.\nNo voler veure la realitat\nPer George V el 4 de març de 2021 a les 12:47\nTots aquells que diuen que en Comú Podem és un partit d'esquerres, republicà i partidari del dret d'autodeterminació o bé són uns passerells o bé uns falsaris. Aquest partit ja no pot enganyar a ningú ja que governa a Espanya, a l'ajuntament de Barcelona i ja hem vist el que fan, el que no fan i amb qui s'uneixen quan es tracta de mantenir el poder. Tot això ja ens ho coneixem després de veure en que es va convertir el PSOE de González i Guerra un cop van manar o, sense anar més lluny veure les declaracions casposes i carques que fa el gran ex-sindicalista Coscubiela cada cop que obre la boca. Res de nou.\nSUPERAR LA LÒGICA DE BLOCS\nPer Joanp el 4 de març de 2021 a les 12:25\nDiu l'autor que el govern que proposa "seria un govern que superaria la lògica dels blocs nacionals i es focalitzaria en un projecte de país que no pretendria imposar la voluntat de cap de les dues meitats de la societat sobre l’altra".... Ja hi ha una meitat que imposa la seva voluntat sobre l'altre, concretament la de 48% no independentista sobre la del 52%, el govern que planteja seria per seguir imposant aquesta voluntat, no superaria cap lògica de blocs, aquests bloc hi son i hi seran i, en un referèndum, la meitat i una mica més imposarà la seva manera d'encarar el futur nacional, no hi ha una altre manera. Espero que Esquerra no es transformi en un partit autonomista, que es el cal ser per conformar aquesta mena de govern que planteja.\nEl PSC del 155 ha de controlar el govern de la Generalitat?\nPer Mussol el 3 de març de 2021 a les 21:40\nSi us plau, el PSC fa temps, massa temps que ha deixat de ser un partit d'esquerres. Per cert, hi éreu vosaltres a la Ciutat de la Justícia donant suport als síndics encausats? En Roc Fuentes, que va ser diputat del PSUC i síndic de la Barcelona l'1-O sí que hi era! Quo vadis, Catalunya en Comú?


L'IMPACTE AMBIENTAL I LA POCA VERGONYA. La mar que tenia marges (15) - Imatgies. Els dictats de la natura\nL’IMPACTE AMBIENTAL I LA POCA VERGONYA. La mar que tenia marges (15)\nJesús Bernat Agut 3 desembre 2020 10 febrer 2021\nSí, ja són quinze les entrades d’aquest bloc dedicades a denunciar l’abandonament de la nostra costa i els impactes que pateix de manera creixent a mesura que augmenta el tamany del port de Castelló. Quinze entrades, que podeu trobar a la carpeta MAR del blog IMATGIES, on hem tractat d’explicar que el factor principal que ha fet recular la nostra platja ha estat, des de sempre, el port; que la nostra antiga ‘primera línia’ està ara dins la mar; que els criteris de les actuacions de Costes han canviat constantment i que cada projecte promés ha variat abans de finalitzar; que les diferents administracions (estatals, autonòmiques, provincials i, per deixadesa, també les locals) no han parat de beneficiar el port, però han desatés les maleses que ens provoca; que ‘el canvi climàtic’ s’ha pres com a excusa aliada dels estaments oficials; que el riu (l’Ebre o el Millars) ha deixat d’aportar sediments, que es retenen en gran part als embassaments; que les poques aportacions que ens venen de dalt queden frenades al nord del port i no ens arriben, com era natural…\n(En la imatge adjunta podeu entendre la ratlla roja com la línia de costa abans de la construcció del port; el cercle roig com el port que coneixíem fa cinquanta anys; les fletxetes roges com els punts crítics actuals; la sageta verda de dalt explica el creixement de la sedimentació i platja a la zona del Pinar, la de baix assenyala les goles del Riu Millars)\nI el títol? Sí el títol respon a la notícia d’avui de Mediterráneo PortCastelló invierte 70 millones en reducir su impacto ambiental que cal llegir a la voreta d’una til·la, ni que només siga per no alterar-vos en saber que hi ha un seguit d’aspectes en què hom invertirà eixos 70 milions d’euros, però que no esmenta l’impacte ambiental que té sobre la costa almassorina. No existim, no s’adonen que el major impacte que han causat des que són Port és el retrocés constant del nostre litoral en haver impedit el pas de sediments.\nPotser ells no s’hagen adonat, però l’administració que diu vetlar pels seus ciutadans: l’administració estatal (amb diputats de la terra), l’administració autonòmica (amb diputats del poble), l’administració provincial (amb diputats del poble) i l’administració local (no comment) ben bé podrien exigir una miqueta de responsabilitat i un capítol ben important d’eixos 70 milions dedicat a pagar el mal que ens fan. L’ajuntament compta, a més, amb un estudi recent que ens explica detalladament allò que veiem tots els veïns de la mar, des de fa dècades.\nArticle Anterior MÚSICS FOTOGRAFIATS PEL CARRER (4) DIADA MUNDIAL DE LA MÚSICA 2020\nArticle Següent “Allò que no es veu… és Mallorca”. Toponímia agosarada (amb Rafael Delgado Artés)\nreinvindicació, RETALLS 10 maig 2013 12 maig 2020\nPER L’ESCOLA PÚBLICA. Manifestació a Castelló\nla mar no té marges, MAR, reinvindicació 7 maig 2020 10 febrer 2021


Xina 4 eixos Siemens Type Màquina de perforació de torreta CNC per a fabricant i proveïdor d'orifici de perforació - Preu de fàbrica - PUHUA\nMàquina de punxonadora de 4 eixos tipus Siemens tipus Torreta per al forat de perforació\nCaracterístiques dels productes: ● Adopta un sistema especial CNC de 3 eixos Siemens i combina un servomotor de CA digital per fer-lo més ràpid i fiable. ● El fuselatge és de tipus C de soldadura d'acer, tot passant pel tractament de temperat t\nPuntuació de potència\nMàx. Mida del processament\nMàx. xapa gruixuda\nAcers suaus ≤ 4\nMàx. Diàmetre de perforació\nMàx. Velocitat de desplaçament\nMàx. Punch Hit\nPrecisió del forat\nNombre d'estacions en torreta\nVelocitat de la torre\n● Adopta un sistema especial CNC de 3 eixos Siemens i combina un servomotor de CA digital per fer-lo ràpid i fiable.\n● El fuselatge és de tipus C de soldadura per acer, tot passant per tractament de temperat per tenir una bona rígida i amb prou feines deformació\n● Equipat amb sistema de transmissió d'alta precisió, la velocitat més ràpida, el recorregut és ajustable.\n● Amb la segona funció de posicionament, es pot aconseguir sense processar la zona morta.\n● El sistema de transmissió utilitza la marca internacional amb gran precisió, la guia gran del cargol de boles, el guia lineal de guia d'alta precisió i un bon rendiment\n● Els principals components pneumàtics, components elèctrics i components de transmissió adopten un producte de marca internacionalment conegut, el que fa que el punxó funcioni perfectament.\n● Utilitzeu els estàndards AMADA que integren el disc de motlle de torreta integrat i els estàndards de torreta gruixuda de motlle internacionalment universal.\n● Equipat amb un dispositiu lubricant concentrat, redueix cada moviment de fricció, millora la vida útil\nSi esteu buscant un nou punxonat de 4 eixos siemens tipus punzonadora de torreta cnc per a la venda, preu de fàbrica, marca, fabricat a la Xina, venda calenta, venedor directe i punxonadora de 4 eixos siemens tipus CNC per a forrellat de perforadora professional fabricant, proveïdor i fàbrica, poseu-vos en contacte amb nosaltres, sempre estem a la vostra disposició amb CE, personalitzats, professionals, competitius, d'alta precisió, de qualitat nova i de qualitat i PUHUA 4 eixos tipus siemens tipus turó punxonadora per a forats. I benvinguda a productes a l'engròs amb bona qualitat i disseny professional de nosaltres.\nHot Tags: 4 eixos tipus siemens tipus cnc torreta perforadora per forquilla, Xina, fabricant, proveïdor, fàbrica, venda a l'engròs, marca, preu, en venda, venda calenta, fabricat a Xina, nou, puhua, personalitzat, venedor directe, bona qualitat, preu de fàbrica


Estar en possessió del Certificat de Manipulador d'Aliments.\na) Ser espanyol o, d'acord amb el que establix la Llei 7/2007, de 12 d'abril, tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors, així com siga quina siga la seua nacionalitat, el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, els seus descendents i els del seu cònjuge sempre que no estiguen separats de dret, siguen menors de vint-i-un anys o majors de la dita edat dependents.\nb) Tindre complits 16 anys i no excedir l'edat màxima de jubilació forçosa.\nc) Estar en possessió del títol de Formació Professional de Grau Mitjà de Tècnic en Cuina i Gastronomia, o equivalent, o complir les condicions d'obtindre'l, en la data en què acabe el termini de presentació d'instàncies.\nd) Posseir la capacitat funcional per a l'exercici de les tasques. Els aspirants amb minusvalidesa acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, per mitjà de certificació expedida pel Centre d'Avaluació i Orientació de discapacitats de la Conselleria d'Igualtat i Polítiques Inclusives, o d'un altre Organisme amb la mateixa competència en la matèria.\ne) No trobar-se inhabilitat penalment per a l'exercici de funcions públiques.\nf) No haver sigut separat, per mitjà d'expedient disciplinari del servici de qualsevol de les administracions públiques.\nEl pagament de la taxa s'ha d'efectuar directament o per mitjà de transferència en l'entitat Sabadell- CAM, al compte ES94-0081-1505-8100-0100-6308, del qual és titular l'organisme autònom local Centre Municipal d'Assistència, Hospital Asil Santa Marta o, si és el cas, per gir postal o telegràfic, especificant en tots els casos "Borsa cuiners 2016" junt amb la identificació de l'aspirant que efectua l'ingrés.\nD'acord amb la vigent Ordenança Fiscal reguladora de la taxa per concurrència a proves selectives, no s'exigirà este ingrés al personal de l'Ajuntament ni a tota persona que acredite fefaentment, per mitjà de certificat de l'oficina dels servicis públics d'ocupació que figure com a demandant d'ocupació durant el termini, almenys, d'un mes anterior a la data de la convocatòria de les proves corresponents i no haja rebutjat oferta d'ocupació adequat ni s'haguera negat a participar, excepte causa justificada, en accions de promoció, formació o reconversió professionals. Els esmentats drets d'examen només seran tornats als qui no siguen admesos al procediment selectiu, per falta d'algun dels requisits exigits per a prendre-hi part.\nGrup professional VIII.\nLes instàncies per a prendre part en el concurs seran subscrites pels interessats, en les quals manifestaran que reunixen totes i cada una de les condicions que s'exigixen en la base 2a (Requisits dels aspirants).\nLa instància s'acompanyarà amb:\na) Justificant d'haver ingressat en la caixa municipal la quantitat de 12 euros en concepte de drets d'examen.\nb) Còpia del document nacional d'identitat en vigor.\nc) Documentació que acredite els mèrits a valorar en la fase de concurs. La documentació acreditativa dels mèrits a valorar es farà per mitjà d'original o fotocòpia compulsada o confrontada i s'adjuntaran al full d'autovaloració que s'acompanya amb estes bases com annex I.\nEn el Registre General de l'Ajuntament de la Vila Joiosa. També podran presentar-se en la forma que determina l'article 38.4, de la Llei de Règim Jurídic de les Administracions Públiques i del Procediment Administratiu Comú.


DESCOBERTES DE TARDOR\n“Hem de donar als infants l’oportunitat de sentir abans de comprendre, d’experimentar abans de conèixer, ja que no hi ha res en la intel·ligència que no hagi passat abans pels sentits”. Jean Piaget\nLa tardor ens ofereix molts elements variats que permeten als infants experimentar a través de tots els sentits. Tots aquests elements es poden trobar a la natura o en espais de l’entorn com pot ser al mercat, però és quan donem l’espai i el temps necessari que l’infant pot mostrar l’interès per descobrir-los.\nA la llar hem preparat espais d'aprenentatge han estat tan a l'interior de la llar com també a l'entorn per descobrir la taror. Han estat espais amb continuïtat en el temps, que ha permès que cada infant, al seu ritme, hagi pogut realitzar diferents descobriments.\nDescobrir cada element pot ser una aventura pels infants: alguns/es primer observaven, altres de seguida tenien ganes d’experimentar, alguns/es fins i tot s’animaven a provar o a olorar i hi havia qui repetia.\nI a partir de l’experimentació, han sorgit preguntes i respostes: s’assemblen la magrana i la poma per fora? Quin gust tenen les castanyes? Quina olor fan els codonys? Perquè són diferents les pinyes? Què passa quan xafem les fulles seques?


Les mares necessitem parar » Míriam Tirado, consultora de crianza\nLes mares necessitem parar\nLes mares necessitem parar. Me’n vaig adonar en la meva primera maternitat però em va costar integrar de veritat. En aquesta segona ho tinc molt més clar i ho practico: m’aturo quan la ment, el cos o l’esperit em demanen una mica de calma i reflexió.\nPerò fa mesos que trobava a faltar alguna cosa.\nTinc tribu, tinc aquesta sort. Des de fa 7 anys compartim temps, confidències i rialles 8 mares que ens vam conèixer en el grup de preparació al part que impartia la meva mare, Àngels Torras. Beneït el dia que les vaig conèixer.\nDes d’aquell moment es va començar a gestar una preciosa amistat que encara dura i que cultivem gràcies a les nostres quedades (si podem un cop per setmana) i amb un gran xat a whatsup que a dies treu fum! 🙂\nPerquè quedar cada setmana amb els nens de vegades és un estrès. Un plora per aquí, un altre cau per allà, un altre et necessita més allà… i així. Total, que parlar, el que es diu parlar, parlem poc. Estem amb els nens i per tant, de vegades estar amb ells, atendre’ls en la seva gestió d’emocions, en les seves caigudes i necessitats fa que el teu espai d’adulta amb amigues quedi relegat. Tornem a casa felicess d’haver fet tribu i plenes però…\n…em vaig adonar que les trobava a faltar. Aquelles converses de quan eren petits i dormien a la teta i podíem parlar i riure sense presses ni sense haver d’apagar mil focs.\nNo acostumo a callar les coses i els vaig enviar un mail. Una cosa així com “Vull fer una quedada el 21 de juny, en motiu del solstici d’estiu. Una quedada en femení, per parlar, per escoltar des del cor sense presses, per riure i passar-ho bé mentre ens omplim d’energia”. Havia de ser aquest dia i no un altre. Per la força, pel foc, per tot.\nVaig rebre un Sí, m’hi apunto! a l’uníson i sense peròs.\nFaltaven com 4 mesos i al costat de la Dinma, una mare del grup, vam decidir organitzar-ho. Tot seria sorpresa. Vam fer un altre xat anomenat “Nit de bruixes” i els anàvem passant setmanalment textos que ens agradaven per anar entrant en el que volíem que fos aquella nit.\nI va arribar.\nJo portava 3 anys sense sortir a sopar sense fills. Portava 3 anys sense sortir a sopar amb amigues; l’últim sopar va ser amb elles en el reservat d’un restaurant i vam riure sense parar.\nI va arribar i va ser genial.\nHavíem preparat un munt de coses per aquella nit. Cadascuna portava un plat cuinat a casa; estava tot exquisit. I vam parlar, molt.\nEra el que necessitava. Tornar-me a trobar en aquest lloc íntim amb amigues però amb temps, sense toc de queda, sense interrupcions, sense nens que ploren als quals haver d’atendre.\nEra un sopar carrega-piles, amb la consciència posada a aquesta unió, a aquest moment en què cadascuna s’omple de l’energia de les altres, en què cadascuna pot parlar sense ser jutjada, sent acompanyada i escoltada com tota dona mereix.\nAhir a la nit vaig omplir estómac, cos, ment i ànima. Aquest matí treballàvem totes, sí. I hem dormit poc, però i què?\nLes mares necessitem parar, de vegades. I preguntar-nos les unes a les altres com estem, i escoltar-nos, i no jutjar-nos, i poder plorar i riure amb altres dones-mares que entendran a la perfecció el moment vital pel qual estàs passant.\nLes mares necessitem parar i estar amb altres dones. Parar i cuidar-nos. Parar i sentir-nos plenes per poder, després, mirar als nostres fills i estar disponibles, disposades i entregades a ells com la que més.\nQuan tens, dónes sense ambivalències. Quan vas mancada, necessitada, donar sense condicions és molt més difícil.\nProcura omplir-te, procura aturar-te, procura construir la teva tribu, procura tenir amigues, procura cuidar-les i que et cuidin.\nLa propera cita de bruixes serà el 21 de desembre, solstici d’hivern.\nPD: Sentiu-vos lliures de copiar la idea o adaptar-la a les vostres necessitats i omplir-vos d’amigues, de rialles, de llàgrimes ben vessades i de converses no-interrompudes.\nSegüentPer què molesta tant la criança amb vincle?Next


28 octubre 2021 21:54\nJosep Palou | 24 maig 2021\nHavia ajornat la lectura d'Un hivern a Mallorca al llarg dels anys perquè em semblava que ja sabia què m'hi trobaria, i a ningú li agrada veure com malparlen de la seva gent. Però un llibre sempre és qualque cosa més que els comentaris i crítiques que hagi pogut generar, i aquest no n'és una excepció. Ni prop fer-hi, perquè resulta que el retrat que George Sand / Aurore Dupin fa de Mallorca, sense ser-ne conscient i invectives contra els mallorquins a banda, és ni més ni pus que el d'una colònia d'Espanya.\nSegur que no som el primer que ho ha advertit, però per a mi ha estat una sorpresa trobar-hi dades demolidores sobre l'economia del segle XIX a Mallorca. Per exemple, que Espanya ens prohibia exportar bestiar perquè se'l reservava per a l'exèrcit, fins que ens va donar permís per exportar porcs, i només porcs. O que el Galatzó i la Serra de Son Torrella van quedar desforestades perquè la marina espanyola va fer fer una flota de xalupes canoneres. O que l'exèrcit requisava tots els cavalls, cosa que va provocar el desinterès per criar-ne i llur pràctica desaparició. O que a l'interior de l'illa només hi havia arbres fruiters per al consum propi, perquè Espanya no hi construïa els camins que haurien fet possible l'exportació.\nDiu George Sand que "l'espanyol", referint-se evidentment a allò que ha observat en els mallorquins, "és miserable i el du estret l'impost". Queda ben clar que distingeix entre espanyols i mallorquins, perquè lamenta que "aquests desgraciats insulars" són "una presa" per a "les nacions madrastres que se'ls disputen", i després de recordar que els revolucionaris "proclamaren la llei de la igualtat per a tots els homes i la de la independència per a tots els pobles", acaba dient que "no desitjaria per a Mallorca, ni Espanya, ni Anglaterra, ni tan sols França per tutora". La distinció també és geogràfica quan parla d'una "majordoma o encarregada que havia vingut d'Espanya per fugir, crec, de la misèria", o quan diu que aquí les castanyetes no es fan sonar "amb un ritme tallat i mesurat, com a Espanya".\nLa inexistència de patriotisme espanyol a Mallorca queda en evidència quan explica que, a la guerra carlina, "els indígenes, atrinxerats a les seves llars, es guardaven prou de sortir-ne per anar a cercar aventures i cops a la mare pàtria". En arribar a Palma, es va trobar que "la població mallorquina s'havia hagut d'incomodar i s'havia hagut d'estrènyer per fer lloc a vint mil espanyols que la guerra havia rebutjat". I per si no quedava prou explícit, constata que entre nosaltres hi ha carlistes, però afegeix que "el carlisme dels pagesos mallorquins no es pot explicar més que per raons materials; (...) és impossible veure una província menys lligada a Espanya per un sentiment patriòtic".\nPel que fa a la llengua, i això potser ja no ens sorprendrà tant, observa que "A Mallorca, el castellà no s'usa gaire si no és en circumstàncies oficials: però a la vida habitual, entre el poble com entre els grans senyors, no sentireu parlar més que el mallorquí". Una llengua que, segons diu, "té per a l'orella dels estrangers un encant particular de suavitat i de gràcia".\nCom es pot veure, George Sand en va repartir de fredes i de calentes. No entraré aquí en els insults i comentaris sagnants que ens va dedicar, ni en els fums de superioritat i els errors de les seves observacions, que Jaume Vidal Alcover ja va posar a retxa a les notes de la seva traducció al català. Ni cal dir que el llibre és molt més que tot això i que mereix esser llegit, amb les distàncies que calguin per prendre's amb calma les barbaritats que ens entaferra. El que és innegable, emperò, és que a ca nostra Un hivern a Mallorca ha passat a la història sobre tot com una afronta, i això, pel que em sembla, i agrairé si qualcú m'ho desmenteix, ha fet passar per alt que també és una descripció de la colònia sotmesa, explotada i espoliada que som des de fa tres segles.


Tens dubtes? Envia'ns la pregunta a indest@udl.cat\nACCÉS AL FORMULARI D'INSCRIPCIÓ AL CONGRÉS\nLa inscripció en línia tanca el dimarts, 21 de novembre. A partir de llavors, la inscripció es podrà fer de forma presencial al Registre d'assistents el 23 i 24, dies de celebració del Congrés.\nPROPOSTES DE COMUNICACIONS DELS GRUPS DE RECERCA\nTerminis, criteris i requisits per a la presentació de propostes\nEL TERMINI PER A L'ENVIAMENT DE RESUMS DE COMUNICACIÓ VA FINALITZAR EL DILLUNS, 16 D'OCTUBRE DE 2017.\nEls resums de les comunicacions es presenten via correu electrònic a indest@udl.cat amb la possibilitat de presentar la proposta de comunicació en català, castellà, anglès o francès. Han de tenir una extensió màxima de 300 paraules, per a una comunicació d’una durada de 20 minuts seguida de 10 minuts de debat. Cal que figuri explícitament l'eix temàtic del Congrés en el que s'ha d'incloure la comunicació. En cas que l'autor/a de la proposta tingui una segona preferència pel que fa a l'eix temàtic ho pot fer constar també. La comunicació s’ha d’incloure necessàriament en un dels quatre eixos temàtics del Congrés.\nÉs molt important que a l’hora de fer l’enviament de propostes de comunicació s’indiqui l'eix temàtic del Congrés en primera i en segona que la proposta inclogui, a través de l'adreça de correu electrònic indest@udl.cat\nTambé hi ha la possibilitat d'oferir col·loquis (en forma de simposi de 4 o 5 comunicacions).\nAVALUACIÓ I SELECCIÓ DE PROPOSTES DE COMUNICACIÓ\nL'avaluació i selecció de les propostes de comunicació, i també la seva distribució, per a la seva presentació al Congrés anirà a càrrec dels coordinadors i coordinadores dels eixos temàtics del Congrés. Els coordinadors/es dels quatre eixos temàtics són aquestes persones:\nET1. Activitat socioeconòmica i territorial sostenible. Coordinadors: Jordi Martí Henneberg i Eduard M. Cristóbal Fransi.\nET2. Mobilitats, transicions i relacions socials. Coordinadors: Jordi Garreta Bochaca i David Block Allen.\nET3. Societat del lleure i consum cultural. Coordinadors: Pere Lavega Burgués i Gemma Filella Guiu.\nET4. Generacions: infància, joventut i envelliment. Coordinadors: Núria Casado Gual i M. Àngels Balsells Bailón.


L' agència AFIC >> Salutacions des de l'alcaldia\nEl comerç de Calp és un element clau i estratègic en l'activitat econòmica del nostre municipi, i per tant, en el seu desenvolupament. Un dels actius inqüestionables del teixit comercial de Calp és la diversificació i la qualitat. Tenim un comerç creatiu, dinàmic i, sobretot, competitiu.\nCalp és un poble de Comerciants i d'Empresaris, però sense oblidar que som emprenedors. L'emprenedor és la persona que té una actitud. Una actitud positiva i constructiva davant la vida i per tant projectada i reflectida en les accions enfocades a l'emprenedoria i a l'empresa en general. Per aquest motiu el nostre Portal del Comerciant puga acollir com a membres tant a Comerciants i Empresaris que continuen mantenint l'esperit emprenedor, com a persones que es troben en una etapa d'elaboració i a aquelles que porten temps amb la seua activitat, tot això per a formar una xarxa d'empreses productives.\nEls objectius i finalitats del Portal del Comerciant se centren en fomentar la cultura emprenedora, creant, organitzant i facilitant escenaris adequats, a fi de que emprenedors de diferents sectors puguen promoure sinergies, i aprofitar oportunitats d'establir entre ells relacions comercials, socials i humanes, sempre de la mà de la legalitat i transparència davant tots els usuaris.\nDavant aquest repte, com a Alcaldessa de Calp, vull destacar l'esforç de tot l'Equip de Govern, amb el nostre regidor de Comerç al capdavant, Francisco Avargues Guardiola, per a fer-ho una realitat. Per això, vull felicitar els comerciants, als petits i mitjans empresaris, als emprenedors i a la xicoteta indústria, perquè fan possible que Calp gaudisca d'un model comercial on es prioritza la qualitat en els productes i serveis, i demostren ser un sector que sap adaptar-se als continus reptes i a les noves demandes i sempre preservant la identitat del nostre poble.\nServisquen aquestes línies per a manifestar la meua total disposició i reiterar el meu compromís de treball conjunt.


TUTOR DE JOC DE BÀSQUET 19-20\nDel 23 d'agost al 19 de setembre (ambdós inclosos) estaran obertes les inscripcions per entrar a formar part de l'Escola de Tutors de Joc 2019-2020. Si tens més de 16 anys, i tens inquietuds pel món dels arbitratges del bàsquet, no cal que t'ho pensis més! Aquí et...\nTUTOR DE JOC DE FUTBOL 7 19-20\nDel 29 de juliol al 30 d'agost (ambdós inclosos) estaran obertes les inscripcions per entrar a formar part de l'Escola de Tutors de Joc 2019-2020. Si tens més de 16 anys, i tens inquietuds pel món dels arbitratges del futbol base, no cal que t'ho pensis més! Aquí et deixem...\nFORMACIÓ EDUCADOR DE JOC 19-20\nUn any més el Consell Esportiu del Baix Empordà, juntament amb el del Gironès, Alt Empordà i Pla de l’Estany, organitza el curs de formació d’Educadors de Futbol 7. Aquest any es durà a terme a les Instal·lacions del GEiEG Palau el dissabte dia 28 de...\nCloenda Modalitats Gimnàstiques - 12 de maig - Calonge\nUs esperem aquest diumenge 12 de maig al pavelló d'Esports de Calonge on celebrarem la Cloenda de Modalitats Gimnàstiques. La jornada serà en format exhibició i hi prenen part esportistes des de la categoria prebenjamí (nascuts/des 2011-2012) fins a...


Sànchez: "Sense un 11-S mobilitzat, l’1-O arribarà coix"\nSànchez: 'Sense un 11-S mobilitzat, l’1-O arribarà coix'\nBarcelona. Dijous, 31 de Agost 2017. 11:50\nActualitzat: Dijous, 31 de Agost 2017. 14:41\nL'ANC, Òmnium Cultural i l'AMI han fet aquest dijous una crida a la participació a la manifestació de la Diada, que tindrà lloc dues setmanes abans del referèndum de l'1 d'octubre. "Sense un 11-S mobilitzat, l’1-O arribarà coix", ha assegurat el president de l'ANC, Jordi Sànchez.\nLa Diada d'enguany estarà marcada per la celebració del referèndum i les entitats sobiranistes han volgut remarcar la importància de la mobilització. "L'èxit és bàsic per garantir que no es podrà aturar l'1 d'octubre", ha afirmat el president d'Òmnium Cultural, Jordi Cuixart.\n"Estem preparats perquè sigui una jornada molt potent que doni una resposta pacífica a les agressions de l’Estat", ha destacat Sànchez. En aquesta línia també s'ha pronunciat Cuixart, que ha destacat la "hipocresia d'aquells que denuncien que a Catalunya hi ha una autocràcia quan ja han pactat que el Tribunal Constitucional anul·larà lleis que encara no s'han aprovat", en referència a la suspensió de les Lleis del Referèndum i de Transitorietat Jurídica.\n"Segur que ens marejaran amb xifres, com en cada convocatòria, dient que això es desinfla, i intensificaran el discurs que la independència és l'apocalipsi. Nosaltres tenim clar que l'apocalipsi és quedar-nos en aquest Estat", ha resolt secretari de l'Associació de Municipis per la Independència, Joan Rabasseda.\nEn referència a l'organització, l'ANC ha confirmat que hi ha prop de 200.000 persones inscrites. "Es tracta d'una Diada històrica, tant pel context com per la mobilització, a hores d'ara amb dades superiors a l'any passat", ha explicat Sànchez.\nLa manifestació d'enguany tindrà el seu punt central a la cruïlla entre el passeig de Gràcia i Aragó, on confluiran els quatre trams organitzats als carrers del voltant. El punt distintiu serà l'ús de quatre lones que passaran per sobre dels manifestants al mateix temps que aquests es posen la samarreta de color groc fluorescent.\nEls organitzadors han detallat que hi haurà un ampli dispositiu de seguretat i un gran desplegament de serveis mèdics, amb 24 ambulàncies i una carpa, per garantir que la manifestació transcorri sense incidents, i han ressaltat que hi haurà 2.500 voluntaris distribuïts per tots els trams de la manifestació per ajudar a aquest fi.\nLa mobilització acabarà a la plaça de Catalunya, on tindran lloc diversos parlaments i on també hi haurà un petit acte de record a les víctimes de l'atemptat del 17 d'agost a Barcelona i de rebuig al terrorisme.\n11-S Més de 150.000 inscrits a la Diada El Nacional\nReferèndum Quines són les vies per aprovar les lleis de desconnexió? Marta Casado


Temps assolellat i gran amplitud tèrmica • Ràdio Capital de l'Empordà\nTemps assolellat i gran amplitud tèrmica\nEl temps continua estable amb bonança meteorològica i avui serà un dia assolellat com ahir.\nAquests dies tenim una amplitud tèrmica força gran, i avui la temperatura màxima serà més elevada que ahir amb valors que superaran els 25 ºC.\nPer contra, el matí i la nit seran frescos amb menys de 10 ºC de temperatura mínima a l’interior de la comarca.\nL’estat de la mar romandrà una mica alterat avui amb onades en tot cas inferiors als dos metres d’alçada.\nDemà el temps continuarà amb la mateixa tònica i gaudirem d’un altre dia assolellat.\nArticle anteriorL’artista Markus D assoleix el rècord Guinness del quadre més gran pintat sota el mar\nArticle següentGestió pública dels serveis


Art contemporani i efímer al Paratge Natural de Poblet | Diari de Tarragona\nArt contemporani i efímer al Paratge Natural de Poblet\nLa tercera edició del Poblet. Natura i Art arriba el proper dissabte amb acatucions d’artistes visual de la demarcació\n30/09/2019 20:32 | Actualizado a 01/10/2019 12:59\nImatge de l’edició de l’any passat a Poblet. FOTO: CEDIDA\nLa 3a edició del Poblet. Natura i Art es celebrará dissabte. Es tracta d’una sortida per un dels itineraris del Paratge Natural d’Interès Nacional de Poblet, on públic i creadors caminen plegats, trobant les intervencions d’art contemporani, que són explicades pels seus autors. La sortida s’efectuarà a les 16 h i el punt de trobada serà a l’Àrea recreativa de la Font de la Teula (T-700, km 10,5).\nLes intervencions artístiques del projecte Natura i Art volen posar de manifest el valor ambiental dels paratges naturals del nostre entorn, i l’acció que la ciutadania té sobre els mateixos. «Una crida cap un món més sostenible i una invitació a mirar aquests espais des d’una altra perspectiva, tot en clau d’art contemporani», apunten des de l’organització.\nL’esdeveniment proposa un recorregut apte per a totes les edats, encara que és especialment indicat a partir de 10 anys. El públic participant anirà trobant intervencions de diverses disciplines artístiques, explicades de la mà dels seus propis creadors. Totes les obres són estrictament respectuoses amb el medi, ja que passen per la supervisió dels tècnics del Paratge Natural. Igualment, són efímeres, ja que és voluntat del projecte que no deixin cap petjada sobre el territori, el que suposa que només es podran veure i viure dita jornada.\nEls artistes visuals que prendran part en aquesta edició són Eloïsa Valero i Thais Salvat, que composen el projecte L’Artista va a l’Escola (Tarragona); l’escultor Rufino Mesa (Tarragona); Jordi Martorell (Montblanc). També hi haurà l’acció performàtica de Pau López (Tarragona) i de la intervenció poètica de Meritxell Cucurella-Jorba (Barcelona).\n«Natura i Art és una acció sobre els noms de les pedres, un joc simbòlic sobre reis i bruixes, la sorpresa de com la natura ‘natureja’, una aparició poètica i sobrenatural o l’anàlisi i ‘classificació’ de la bellesa pròpia dels elements del bosc», diuen els organitzadors.\nCal destacar que el Natura i Art tindrà una part pedagògica amb les escoles de l’entorn proper, com a prova pilot que enguany vol desenvolupar el projecte. Els nois i noies també tindran una experiència d’art contemporani inspirada en les intervencions artístiques, dirigida per l’artista reusenca Cristina Ferré. La part pedagògica vol apropar l’art contemporani als més menuts. I alhora, que aquests siguin conscients del seu valor i potencial missatge envers la natura, passant a formar part activa de la seva protecció.\nNatura i Art és un projecte que neix a Vimbodí i Poblet l’any 2011, celebrant dues edicions. Posteriorment es va traslladar a Horta de Sant Joan, on s’han realitzat 4 edicions al Parc Natural del Ports. El projecte aposta pel territori i per la realització d’art contemporani lluny dels centres culturals situats a les ciutats. Igualment vol fer xarxa amb les entitats, institucions, artistes i ciutadania del territori en el que es porta a terme. L’esdeveniment és organitzat per l’Associació Natura i Art, amb Sergi Quiñonero en la curadoria i comissariat i Nani Blasco en la gestió tècnica.


A punt de començar primer de Secundària, en Percy Jackson no espera emocions fortes, sinó més aviat un avorriment soporífer. Però quan a la nova escola es presenta una vella amiga, a més dun parell danimadores diabòliques, els esdeveniments es precipiten i tot comença a anar de mal borràs. Cronos, el malvat Senyor dels Titans, amenaça de... Llegir-ne més\nA punt de començar primer de Secundària, en Percy Jackson no espera emocions fortes, sinó més aviat un avorriment soporífer. Però quan a la nova escola es presenta una vella amiga, a més dun parell danimadores diabòliques, els esdeveniments es precipiten i tot comença a anar de mal borràs. Cronos, el malvat Senyor dels Titans, amenaça de destruir el Campament Mestís on es refugien els jovessemidéus. Per evitar-ho, en Percy i els seus amics han demprendre una arriscada recerca pel laberint, un món subterrani empestat de trampes temibles i criatures perverses que va ser concebut per destruir qui gosés profanar-lo.\nTapa blanda con solapas 15,39 €


Exclusiva promoció d'obra nova a Turó Parc\nEngel & Völkers Barcelona > Blog > Exclusiva promoció d'obra nova a Turó Parc\nCinc luxosos pisos amb piscina comunitària i dues places de pàrquing\nTres amplis pisos de 222 m² amb interiors personalitzables\nUna planta baixa de 277 m² amb un ampli jardí privat\nUn àtic de 290 m² amb piscina privada\nQualificació energètica A, consum d'energia de 20kWh/m²/any\nEngel & Völkers Barcelona té el plaer de presentar-los una fantàstica promoció a l'exclusiu barri de Turó Parc: Cinc luxosos pisos amb piscina comunitària i dues places de pàrquing. Dins d'aquests cinc pisos hi ha diferents tipus de propietats: Tres d'elles tenen 222 m² amb interiors personalitzables, una és una planta baixa de 277 m² amb un ampli jardí privat. I finalment hi ha un àtic de 290 m² amb piscina privada.\nLa distribució i els acabats de l'habitatge són personalitzables, sent en tots els casos habitatges d'última generació, en prestacions de confort i disseny. Els pisos són totalment exteriors ja que només hi ha un pis per planta.\nL'edifici disposarà de qualificació energètica A amb consums d'energia de 20 kW/m²/any. Tindrà calefacció per sistema d'aerotèrmia amb radiadors i aire condicionat per conductes.\nLa distribució proposada pel promotor es desenvolupa en una zona de dia i de nit totalment diferenciades. La zona de dia es caracteritza per un gran saló menjador de 60 m2, i amb sortida a terrassa d'uns 10 m², que es podria integrar al pis si es volgués, cuina, zona d'aigües, una habitació polivalent que es podria destinar a zona de servei i lavabo de cortesia.\nLa zona de nit disposa d'un ampli dormitori en suite amb bany complet, una suite més petita amb bany complet, dues habitacions dobles i un bany que dóna servei a les dues habitacions.\nNo dubtin en contactar amb nosaltres per saber més detalls de la promoció sense cap compromís: Poden escriure a miriam.lopez@engelvoelkers.com o trucar al 606 467 630.


Arxius de Agenda d’actes • Aipc\nCategoria: Agenda d’actes\n17 i 18 de maig – 3a edició – Manteniment industrial\nAquest curs, organitzat amb AIMPLAS, et prepara per a dur a terme la gestió del pla de manteniment de l'empresa, col·laborant activament perquè les tasques de manteniment es realitzin eficientment.\nAIPCAgenda d’actes, Cursos, Portada Formació2 de maig de 202224 de maig de 2022\n12 de maig – Noves obligacions legals sobre embalatge en les exportacions a Alemanya\nEN LÍNIA - 10:00 a 11:00 h - La nova Llei alemanya d'Envasos, en vigor des de gener de 2022, és més exigent i afecta a les relacions comercials tant B2C com B2B.\nAIPCAgenda d’actes, Webinar28 d'abril de 20222 de maig de 2022\n10 a 31 de maig – Nous webinars sobre Plàstics Biodegradables i Compostables\nSessions centrades a aclarir els conceptes entorn d'aquests materials, donar a conèixer els productes existents i el desenvolupament en I+D+i.\nAIPCAgenda d’actes, Cursos, Portada Formació27 d'abril de 20222 de maig de 2022\n10 – 11 -12 de maig – Exposòlids, Saló Internacional de la Tecnologia i el Processament de Sòlids\nEXPOSOLIDS 2022 se celebra conjuntament amb POLUSOLIDS i EXPOFLUIDS. La presència de les marques líders converteixen el Saló en el lloc idoni per a analitzar i comparar solucions a les necessitats tecnològiques dels visitants.\nAIPCAgenda d’actes, Notícies, Portada21 d'abril de 202221 d'abril de 2022\nEn aquest curs organitzat amb AIMPLAS, es descriuran les funcions i els efectes de cada additiu, càrrega o reforç, es relacionaran amb cada polímer, normatives, tipus de processament i les formulacions mes empleades.\nAIPCAgenda d’actes, Cursos, Portada Formació20 d'abril de 202220 d'abril de 2022


territoris.cat / Josep A. Pérez 16:49 08/03/14\nL'alcalde del Poal Rafel Panadès s'ha estrenat com a guia de la visita a la ruta dels germans Desvalls, que formarà part dels actes del Tricentenari.\npoal cultura presenta ruta 1714 institucions\nEl primer grup que ha pogut seguir la Ruta 1714 al Poal.\nEl Poal ha inaugurat aquest dissabte els actes de commemoració del Tricentenari amb una primera visita guiada a la Ruta 1714, espais significatius que van tenir relació amb la Guerra de Successió. La visita, que ha estat dirigida per l'alcalde Rafel Panadès, ha tingut com a convidats els alcaldes de la comarca, i entre ells el president de la Diputació Joan Reñé, així com representants de les entitats.\nLa visita que ha començat a la plaça de l'Església, tot seguit ha continuat als baixos de Cal Castell on es conserva la presó. En la mateixa casa pairal han visitat tres exposicions, objectes i documents relacionats amb la Guerra de Successió, i s'ha projectat un audiovisual.\nEl Poal ha programat també la presentació del llibre de Josep Fernández Els Desvalls i Catalunya. Set-cents anys d'història d'una família noble catalana, que tindrà lloc el divendres 14 de març. El dimecres 7 de maig, continuaran els actes culturals amb la xerrada, Els Desvalls i el Pla d'Urgell a la guerra de successió, a càrrec d'Esteve Mestre.